El Corte Inglés

El Corte Inglés estas entreprena grupo de tutmonda distribuado kun sidejo en Hispanio komponita de entreprenoj de tre diversaj formatoj, el kiuj la precipa estas tiu de ĉiovendejoj, sekvita de la vendado per Interreto. Krome temas pri familia entrepreno, kiu koncentras la plej grandan parton de siaj akcioj inter familianoj de la forpasinta entreprenisto Ramón Areces kaj de César Rodríguez González kaj la fondaĵo samnoma.La rebelión de los otros Areces, El Mundo Crónica nº 594, 18a de marto 2007 ​ Ĝia sidejo aktuale estas en Madrido."Inicio." El Corte Inglés Corporativo. Konsultita la 17an de decembro 2010. "Hermosilla, 112. 28009 Madrid." ​

 Historio 
La origino de la estonta grupo estis vendejo de vestaĵoj ĉe la strato Preciados jam en 1890. En la 1930-aj jaroj tri entreprenistoj, nome Pepín Fernándes, Ramón Areces kaj César Rodríguez González, investis en aĉetado de strategiaj domblokoj kaj kreis entreprenojn Galerías Preciados kaj El Corte Inglés. Ĉiuj estis laborintaj en ĉiovendejo de Havano.

En la 1950-aj kaj 1960-aj jaroj estis forta konkurenco inter El Corte Inglés kaj Galerías Preciados, kio rezultis en revolucio en la hispana merkato de vendado kaj distribuado, per enkonduko de diversaj vendoteknikoj, kiel la sezonaj rabatoj, la amasa reklamado, la klimatiziloj en la vendejoj, la montrofenestra tekniko grandskale, la aĉetokartoj, la informadikigo de la vendopunkto, ktp.

En la 1980-aj jaroj ekestis politiko de absorboj de diversaj entreprenoj kaj enlande kaj eksterlande. Ekde la mezo de la 1990-aj jaroj la tutlanda ekspansio intensiĝis pere de la akiro «El Corte Inglés favourite for Galerías Preciados». Konsultita la 30an de marto 2017. en 1995 de ĝia delonge rivalo Galerías Preciados kiu estis en situacio de pagĉesigo post forta krizo kiu ekis per peza ŝuldo de la kompanio kiu kondukis sian ĉefan ŝulditon, nome la Banco Urquijo, ekhavi en 1979 la kontrolon de la administrado kio sekvis en la eksproprietigo kaj posta privatigo de la Grupo Rumasa en 1983 kiu estis akirinta Galerías Preciados en 1981.«Nadie quiere a Galerías Preciados». Expansión. Konsultita la 30an de marto 2017. 

En 2001 El Corte Inglés aĉetis hipermerkatojn kaj vendegejojn de Marks & Spencer en Hispanio. Aliaj diversaj aĉetoj kaj vendoj sekvis en la jaroj. Laŭ taksado en la sektoro de distribuado "Global Powers of Retailing" fare de Deloitte Touche, en 2013 ĝi estis klasita laŭ volumo de vendado en tria rango en Hispanio malantaŭ Mercadona kaj Inditex kaj en la 54a rango en la mondo, kun 17 143 milionoj da usonaj dolaroj. En 2020 ĝi estis malsuprenirinta ĝis la 97a rango tutmonde.«Global powers of retailing 2022». Deloitte. 2022. Konsultita la 16an de januaro 2023. ​ Inter familiaj entreprenoj en 2008 El Corte Inglés estis en la dua rango en Hispanio (malantaŭ de nur Banco Santander) kaj la 66a en la tuta mondo.El poder de las Empresas Familiares en el Mundo, dinero.com, 2008-09-19 ​

 Vendejoj 
El Corte Inglés havas 94 vendejegojn en originala formato, en Hispanio kaj Portugalio, en la jenaj urboj:Centros Comerciales elcorteingles.es

 Álava
 Albacete
 Alicante
 Elche
 El Ejido
 Avilés
 Gijón
 Oviedo (2)
 Badajoz (2)
 Barcelona (4)
 Cornellà
 Sabadell
 Burgos
 Algeciras
 Cádiz
 Jerez de la Frontera
 Santander
 Castellón
 Córdoba (2)
 Santiago de Compostela
 Coruña (2)
 Gerona
 Granada (2)
 Guadalajara
 Éibar
 Huelva
 Palma de Mallorca (2)
 Jaén
 Las Palmas de Gran Canaria (2)
 Leono
 Lisbono
 Alcalá de Henares
 Alcorcón
 Arroyomolinos
 Getafe
 Leganés (2)
 Madrid (12)
 Pozuelo de Alarcón 
 Málaga (2)
 Marbella (2)
 Fuengirola
 Murcia
 Cartagena
 Pamplona
 Vigo
 Oporto
 Salamanca
 Santa Cruz de Tenerife
 Sevilla (3)
 San Juan de Aznalfarache
 Tarragona
 Talavera de la Reina
 Valencia (4)
 Arroyo de la Encomienda
 Valladolid (2)
 Bilbao
 Zaragoza (3)

 Referencoj 

 Bibliografio 
 CUARTAS, Javier. Biografía de El Corte Inglés, Dictext, Barcelona, 1992. En 2010 kun ISBN 978-84-88171-06-1.
 TOBOSO, Pilar. Pepín Fernández 1891-1982: Galerías Preciados, El Pionero De Los Grandes Almacenes, Lid, Madrid, 2000. ISBN 84-88717-28-8

 Eksteraj ligiloj 
 oficiala retejo Hispanio
 oficiala retejo Kanarioj
 oficiala retejo Portugalio 
 oficiala retejo angla
 oficiala retejo franca
 oficiala retejo internacia



Kategorio:Aperis en 1940
Kategorio:Ekonomio de Hispanio
Kategorio:Distribuado (merkatiko)
Kategorio:Vendejoj